Suomen Jääkiekkoliitto

Pirkka Antila

Anomus: Poikkeuslupa Suomi-sarja Porvoon Hunters

Odottamattoman kilpahallin käyttökiellon johdosta anomme poikkeuslupaa pelata Suomi-sarjan otteluita ml. Suomen Cup nk. Nuorisojäähallissa seuraavin toimenpitein:

Neuvottelu Porvoon kaupunki/liikuntapalvelut 6.6.

* Nykyiset hyvät puku- ja pesutilapalvelut joukkueille ja erotuomareille ovat käytössä
* Yleisö-WC- tilat ovat käytössä
* Otteluiden kuvaamista varten kaupunki rakentaa pitkälle sivustalle telineen
* Wlan-yhteydet ym. ovat jo nyt kunnossa
* Tulostaulu täyttää vaatimukset
* Kaupunki tulee tilaamaan uuden eräänlaisen joustokaukalon joka pystytetään elokuun ensimmäisellä viikolla, harjoitukset ja ottelut mahdollistuvat alkaen 12.8
* Lisäkatsomo (siirrettävä) vuokrataan ja sijoitetaan eteläpäätyyn, kokonaiskatsojakapasiteetti saadaan noin 250 katsojalle
* Oheistan muutaman valokuvan Nuorisojäähallista

Kilpajäähallin korjaussuunnitelma esitetään päättäjille (kaupunginhallitus) sekä 17.6. ja 24.6. tavoitteena saada sellainen ratkaisu , että jäähalli olisi jälleen normaali käytössä viimeistään marraskuun loppuun mennessä , ehkä aiemminkin. Tästä tiedotamme heti kun suunnitelmat ovat valmistuneet ja toteutukseen voidaan ryhtyä.. Kaupunki teettää työn nk. suorahankintana, joka on mahdollista akuutin riskitilanteen synnyttyä. Urakoitsijaan on oltu jo neuvotteluyhteydessä (sama yritys, joka toteutti Nuorisojäähallin ja Salibandyhallin ”vastaavat” korjaukset v. 2017-18).

Edellä olevaan tilanteeseen meistä riippumattomista syistä ajauduttuamme ehdotamme myös sarjaohjelman osalta yleisökapasiteetin ollessa rajattuna syksyllä, että runkosarjan kotiottelut koskien Kiekko-Espoota, Nokian Pyryä, Forssan Palloseuraa ja Kotkan Titaaneja olisivat mikäli mahdollista marraskuun lopun ja tammikuun välisenä aikana kun näissä otteluissa odotusarvona on tavanomaista suurempi katsojakiinnostus, osan katsojien pääsyn estyessä. Tämä on Huntersille myös merkittävä taloudellinen kysymys kauden kustannusten lisääntyessä .

Porvoossa 17.6.2019

Porvoon Hunters ry

Markku Välimäki

puheenjohtaja

Liitteet: 4 valokuvaa hallista